Qishloq xoʻjaligida suvni tejaydigan texnologiyalarni joriy etishni yanada takomillashtirish chora-tadbirlari toʻgʻrisida
(resolution, 2026-02-06)

Soʻnggi yillarda mamlakatimizda qishloq xoʻjaligi yerlarining samaradorligini, jumladan suvni tejaydigan texnologiyalarni qoʻllagan holda, oshirishga alohida eʼtibor qaratilmoqda. Davlat tomonidan qoʻllab-quvvatlash mexanizmlari zamon talablariga moslab borilayotganligi sababli suvni tejaydigan texnologiyalar 2021-yilning oʻzida 433 ming gektar maydonda joriy etildi va ularning umumiy koʻrsatkichi sugʻoriladigan maydonlarning 17 foizini tashkil qildi. Biroq, suvni tejaydigan sugʻorish tizimlarini ishlab chiqarish, yetkazib berish, xarid qilish, joylarda loyihalashtirish va oʻrnatishdagi kamchiliklar hamda ayrim qishloq xoʻjaligi mahsulotlari ishlab chiqaruvchilarning bu boradagi koʻnikmalari yetarli emasligi mazkur texnologiyalarning oʻz vaqtidan kechikib joriy qilinishiga sabab boʻlmoqda. Suvni tejaydigan texnologiyalarni joriy qilishdagi mavjud kamchilik va muammolarni bartaraf etish, mintaqada kuzatilayotgan suv tanqisligining salbiy taʼsirini yumshatish, shuningdek, qishloq xoʻjaligi ekinlarini yetishtirishda suv resurslaridan yanada samarali foydalanish maqsadida: 1. Suv xoʻjaligi vazirligi, Qishloq xoʻjaligi vazirligi, Qoraqalpogʻiston Respublikasi Vazirlar Kengashi va viloyatlar hokimliklarining 2022-yilda 478 ming gektar maydonda suvni tejaydigan texnologiyalarni joriy qilish orqali suvdan foydalanish samaradorligini oshirish toʻgʻrisidagi taklifi maʼqullansin. 2. 2022-yilda suvni tejaydigan texnologiyalarni joriy qilish boʻyicha prognoz koʻrsatkichlar 1-ilovaga muvofiq tasdiqlansin. Bosh vazir oʻrinbosari Sh.M. Gʻaniyev: a) Qoraqalpogʻiston Respublikasi Vazirlar Kengashi Raisi hamda viloyatlar hokimlari bilan birgalikda mazkur qarorga 1-ilova bilan tasdiqlangan prognoz koʻrsatkichlarga muvofiq 2022-yil yakuniga qadar respublika boʻyicha kamida: 230 ming gektar, shu jumladan 160 ming gektar paxta xom ashyosi yetishtiriladigan maydonlarda tomchilatib sugʻorish; 28 ming gektar, shu jumladan 25 ming gektar boshoqli don yetishtiriladigan maydonlarda yomgʻirlatib sugʻorish; 2 ming gektar qishloq xoʻjaligi ekin maydonlarida diskretli sugʻorish tizimlari joriy qilinishini; 218 ming gektar ekin maydonlarining lazerli uskuna yordamida tekislanishini tashkil etsin; b) Suv xoʻjaligi vazirligi (Sh.R. Xamrayev), Qishloq xoʻjaligi vazirligi (J.A. Xodjayev), Bosh prokuratura (Sh.J. Raximov), Ichki ishlar vazirligi (S.A. Nishanbayev), Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda tasdiqlangan prognoz koʻrsatkichlar ijrosi yuzasidan tizimli monitoring oʻrnatsin hamda natijalarini tanqidiy muhokama qilib borsin. 3. Qoraqalpogʻiston Respublikasi Vazirlar Kengashi Raisi va viloyatlar hokimlari Suv xoʻjaligi vazirligi (Sh.R. Xamrayev), Qishloq xoʻjaligi vazirligi (J.A. Xodjayev), “Hududiy elektr tarmoqlari” AJ (U.M. Mustafoyev), Geologiya va mineral resurslar davlat qoʻmitasi (B.F. Islamov) bilan birgalikda bir hafta muddatda 2022-yilda suvni tejaydigan texnologiyalarni joriy qilish boʻyicha manzilli roʻyxatni tasdiqlasin, bunda: suvni tejaydigan tizimlar, birinchi navbatda, yirik suv uzatish va suv chiqarish tarmoqlarining bosh qismida joriy etilishi lozimligini inobatga olgan holda “bir kanal — bir tizim” tamoyili asosida joylashtirilishiga; ekin maydonlarining mavjud infratuzilmasidan kelib chiqqan holda doimiy ravishda uzluksiz elektr energiyasi va suv bilan taʼminlash imkoni mavjudligiga eʼtibor qaratilsin. 4. 2022-yildan boshlab qishloq xoʻjaligi mahsulotlari ishlab chiqaruvchilariga suvni tejaydigan sugʻorish texnologiyalarini joriy etish boʻyicha xarajatlarning bir qismini qoplash uchun subsidiyalar mazkur qarorning 2-ilovasiga muvofiq hisob-kitob qilingandan soʻng ajratiladi. 5. Belgilansinki: 2023-yil 1-apreldan boshlab mazkur qarorning 4-bandida nazarda tutilgan subsidiya mablagʻlari qishloq xoʻjaligi mahsulotlari ishlab chiqaruvchilariga alohida maxsus hisobraqamlar (23210) ochish orqali birinchi navbatda ajratilgan kreditlarni soʻndirishga yoʻnaltiriladi; suvni tejaydigan texnologiyalar joriy qilingan yer maydonlari kamida 5 yil mobaynida maqbullashtirilmaydi va yer uchastkasi yoki uning bir qismi faqat qonunda belgilangan tartibdagina jamoat ehtiyojlari uchun olib qoʻyilishiga ruxsat etiladi; 2021-yilda suvni tejaydigan sugʻorish texnologiyalarini joriy qilganligi uchun Davlat budjetidan subsidiya mablagʻlarini olgan, biroq joriy etilgan suvni tejaydigan sugʻorish tizimlarini sugʻorish mavsumida ishlatishga ulgurmagan qishloq xoʻjaligi mahsulotlari ishlab chiqaruvchilar mazkur tizimni 2022-yil sugʻorish mavsumiga qadar ishga tushirmagan taqdirda olingan subsidiya mablagʻlarini belgilangan tartibda Davlat budjetiga qaytaradi. Bosh prokuratura (Sh.J. Raximov) va Suv xoʻjaligi vazirligi (Sh.R. Xamrayev va R.J. Qarshiyev) mazkur bandda belgilangan talablarning ijrosini qatʼiy nazoratga olsin. 6. Bosh vazir oʻrinbosari J.A. Qoʻchqorov, Moliya vazirligi (T.A. Ishmetov) 2022-yilda suvni tejaydigan texnologiyalarni joriy etishni qoʻllab-quvvatlash uchun respublika budjetidan 1 182,4 mlrd soʻm mablagʻlarning oʻz vaqtida ajratilishini taʼminlasin. 7. Suvni tejaydigan sugʻorish texnologiyalari joriy qilingan ekin maydonlari uzluksiz: suv bilan taʼminlanishiga — suv xoʻjaligi vaziri Sh.R. Xamrayev; elektr energiyasi bilan taʼminlanishiga — “Hududiy elektr tarmoqlari” AJ boshqaruvi raisi U.M. Mustafoyev shaxsan masʼul ekanligi belgilab qoʻyilsin. 8. Suv xoʻjaligi vazirligi tizimidagi respublika budjetidan moliyalashtiriladigan tashkilotlarda mavjud shtat birliklarini qisqartirish hisobiga: Qoraqalpogʻiston Respublikasi Suv xoʻjaligi vazirligi va irrigatsiya tizimlari havza boshqarmalari tarkibida 1 shtat birligidan iborat ichki audit guruhi bosh inspektori lavozimi (keyingi oʻrinlarda — ichki audit guruhi bosh inspektori) joriy etilsin; Suv xoʻjaligi vazirligining ichki audit xizmatiga qoʻshimcha 1 ta shtat birligi ajratilsin. Belgilansinki: a) ichki audit guruhi bosh inspektori bevosita Suv xoʻjaligi vazirligining ichki audit xizmatiga boʻysunadi; b) ichki audit guruhi bosh inspektorining asosiy vazifalari quyidagilar hisoblanadi: suvni tejaydigan texnologiyalarni joriy etish boʻyicha xarajatlarning bir qismini qoplash uchun mazkur qarorning 2-ilovasiga muvofiq ajratiladigan subsidiyalarning toʻgʻri hisoblanganligini hamda belgilangan tartibda rasmiylashtirilganligini oʻrganish; joriy qilingan suvni tejaydigan tizimlarning haqqoniyligini joyiga chiqqan holda oʻrganish; Suv xoʻjaligi vazirligiga suvni tejaydigan texnologiyalarni joriy etish boʻyicha xarajatlarning bir qismini qoplash uchun subsidiya ajratish yoki ajratmaslik yuzasidan xulosa kiritish; suvni tejaydigan texnologiyalarni joriy etishga sarflangan xarajatlar boʻyicha hujjatlarni hamda bu borada amalga oshirilgan buxgalteriya operatsiyalarini doimiy monitoring qilib borish; suvni tejaydigan texnologiyalarni joriy qilishda vujudga kelishi mumkin boʻlgan qonun buzilishi holatlarining barvaqt oldini olishga qaratilgan choralar yuzasidan takliflar ishlab chiqish; Qoraqalpogʻiston Respublikasi Suv xoʻjaligi vazirligi hamda irrigatsiya tizimlari havza boshqarmalarining suvni tejaydigan va raqamli texnologiyalarni rivojlantirish boʻlimi tomonidan yuritiladigan suvni tejaydigan tizimlarning joriy qilingan maydonlari boʻyicha hisobotlarning haqqoniyligini nazorat qilish. 9. Bosh vazir oʻrinbosari Sh.M. Gʻaniyev Suv xoʻjaligi vazirligi (Sh.R. Xamrayev), Qishloq xoʻjaligi vazirligi (J.A. Xodjayev) hamda Monopoliyaga qarshi kurashish qoʻmitasi (Sh.Sh. Sharaxmetov) bilan birgalikda bir oy muddatda oʻtgan yillarda suvni tejaydigan texnologiyalarni joriy etish ishlarini sifatli amalga oshirgan hamda bozor iqtisodiyotida erkin raqobat talablariga toʻliq javob bera oladigan “Tomchi-reestr” pudrat korxonalarining yagona elektron reyestrini (keyingi oʻrinlarda — “Tomchi-reestr” YAER) ishlab chiqsin. “Tomchi-reestr” YAERni ishlab chiqishda, jumladan quyidagilarga eʼtibor qaratilsin: korxonaning ishlab chiqarish bazasiga ega boʻlishiga; korxona tomonidan mahalliy sharoitda ishlab chiqarishning yoʻlga qoʻyilganligi yoki xorijiy va mahalliy ishlab chiqaruvchilarning rasmiy dilerlik maqomiga ega boʻlishiga; amaldagi qonunchilik hujjatlariga asosan soliq xavfi darajasiga; loyihani amalga oshirish uchun zarur texnika, malakali mutaxassis, jumladan loyihachi, injener va agronomlar bilan taʼminlanganlik darajasiga; amalga oshirilgan loyihalar doirasida fermer xoʻjaliklariga servis xizmati koʻrsatilishi yoʻlga qoʻyilganligiga. 10. “Tomchi-reestr” YAERga kiritiladigan subyektlarni aniqlash uchun Suv xoʻjaligi vazirligiga: Davlat soliq qoʻmitasi, Milliy statistika qoʻmitasi hamda Bandlik va mehnat munosabatlari vazirligi tomonidan xodimlar soni, asosiy vositalar hajmi, olingan daromadlar, toʻlangan soliqlar va ish haqi fondi toʻgʻrisidagi maʼlumotlar; boshqa mutasaddi vazirliklar va idoralar tomonidan zarur idoraviy maʼlumotlar oʻrnatilgan tartibda taqdim etilishi belgilab qoʻyilsin. 11. Qishloq xoʻjaligi vazirligi (K.A. Yuldashev) Suv xoʻjaligi vazirligi (R.J. Qarshiyev), Axborot texnologiyalari va kommunikatsiyalarini rivojlantirish vazirligi (O.A. Pekos) hamda Moliya vazirligi (A.Ya. Xaydarov) bilan birgalikda 2022-yil 10-martga qadar suvni tejaydigan texnologiyalarni joriy qilgan qishloq xoʻjaligi mahsulotlari ishlab chiqaruvchilarga subsidiyalar berish yuzasidan tegishli materiallarni toʻplash, koʻrib chiqish hamda vakolatli organ va tashkilotlar bilan kelishishning “Agro-subsidiya” yagona axborot tizimi (keyingi oʻrinlarda — “Agro-subsidiya” YAAT) joriy qilinishini taʼminlasin. 12. “Agro-subsidiya” YAAT hamda “Tomchi-reestr” YAERdan foydalanish xarajatlari Davlat budjetidan ajratiladigan mablagʻlar doirasida amalga oshirilishi belgilansin. 13. Oʻzbekiston Respublikasi Prezidentining 2019-yil 25-oktabrdagi “Qishloq xoʻjaligida suv tejovchi texnologiyalarni joriy etishni ragʻbatlantirish mexanizmlarini kengaytirish chora-tadbirlari toʻgʻrisida”gi PQ-4499-son qaroriga muvofiq 2022-yil 1-yanvardan: paxta xom ashyosi va boshoqli don yetishtirish uchun nasos agregatlari va sugʻorish quduqlari isteʼmol qilgan elektr energiyasi qiymatini Davlat budjetidan subsidiyalar hisobiga qoplash tartibi faqat suvni tejaydigan texnologiyalarni joriy etgan qishloq xoʻjaligi mahsulotlari ishlab chiqaruvchilariga tatbiq etilishi; qishloq xoʻjaligi mahsulotlari ishlab chiqaruvchilari tomonidan suv xoʻjaligi tashkilotlarining sugʻorish quduqlari va vertikal drenaj quduqlaridan qishloq xoʻjaligi ekinlarini sugʻorish uchun foydalanishga suvni tejaydigan texnologiyalarni qoʻllash sharti bilan ruxsat etilishi maʼlumot uchun qabul qilinsin. Bosh prokuratura (Sh.J. Raximov), Moliya vazirligi (A.Ya. Xaydarov) Ichki ishlar vazirligi (S.A. Nishanbayev) va Suv xoʻjaligi vazirligi (Sh.R. Xamrayev va R.J. Qarshiyev) mazkur bandda belgilangan talablarning ijrosini qatʼiy nazoratga olsin. 14. Iqtisodiy taraqqiyot va kambagʻallikni qisqartirish vazirligi (I.I. Norqulov) Moliya vazirligi (A.Ya. Xaydarov) va Suv xoʻjaligi vazirligi (R.J. Qarshiyev) bilan birgalikda ikki oy muddatda 10 gektardan kam boʻlmagan paxta va boshoqli don maydonlari uchun qayta tiklanuvchi energiya manbalari hamda koʻchma generatorlar kabi uskunalarni sotib olish xarajatlarining 50 foizigacha, biroq 100 million soʻmdan ortiq boʻlmagan miqdorda qoplash tartibini ishlab chiqsin va Vazirlar Mahkamasiga kiritsin. 15. Suv xoʻjaligi vazirligi (R.J. Qarshiyev) Qishloq xoʻjaligi vazirligi (A.M. Toʻrayev), Innovatsion rivojlanish vazirligi (Sh.U. Turdiqulova) hamda Oliy va oʻrta maxsus taʼlim vazirligi (R.R. Xakimov) bilan birgalikda tomchilatib sugʻorish texnologiyasi joriy qilingan gʻoʻza maydonlarida sugʻorish meʼyorlari, gʻoʻzaning rivojini taʼminlashga qaratilgan innovatsion agrotexnologiyani ishlab chiqish boʻyicha ilmiy loyiha tayyorlasin va ekspertiza natijalariga muvofiq ilmiy faoliyatga oid Davlat dasturlari doirasida amalga oshirish choralarini koʻrsin. 16. Quyidagilarga: Bosh vazir oʻrinbosari Sh.M. Gʻaniyev zimmasiga — xolislik va shaffoflik tamoyillariga asoslangan holda suvni tejaydigan texnologiyalarni joriy etish boʻyicha olib borilayotgan ishlarning samaradorligini taʼminlash; suv xoʻjaligi vaziri Sh.R. Xamrayev zimmasiga — hududlarning oʻziga xosligini hisobga olgan holda tomchilatib sugʻorish tizimini qurish boʻyicha namunaviy loyihalarni ishlab chiqish, shuningdek, tomchilatib sugʻorish tizimini montaj qilish va servis xizmati koʻrsatish guruhlari tashkil etilishini taʼminlash; qishloq xoʻjaligi vaziri J.A. Xodjayev zimmasiga — hududlarning tuproq-iqlim sharoitidan kelib chiqqan holda, suvni tejaydigan texnologiyalar orqali paxta xom ashyosi va boshoqli don yetishtirish boʻyicha agrotexnologik xaritalarni ishlab chiqish va tasdiqlash; Alkogol va tamaki bozorini tartibga solish hamda vinochilikni rivojlantirish agentligi direktori R.R. Boboyev zimmasiga — barcha yangi tashkil etilayotgan sanoatbop uzum plantatsiyalariga tomchilatib sugʻorish tizimlari oʻrnatilishini taʼminlash yuzasidan javobgarlik yuklansin. 17. Suv xoʻjaligi vazirligi (A.A. Mirzayev) Qishloq xoʻjaligi vazirligi (Sh.Sh. Mirzayev) va Moliya vazirligi (A.Ya. Xaydarov) bilan birgalikda ikki hafta muddatda mazkur qarorga muvofiq Vazirlar Mahkamasining 2021-yil 23-fevraldagi 95-son qaroriga tegishli oʻzgartirish va qoʻshimchalar kiritishni nazarda tutadigan Hukumat qarori loyihasini Vazirlar Mahkamasiga kiritsin. 18. Oʻzbekiston Respublikasi Prezidentining ayrim qarorlariga 4-ilovaga muvofiq oʻzgartirish va qoʻshimchalar kiritilsin. 19. Mazkur qaror ijrosini muhokama qilib borish, ijro uchun masʼul idoralar faoliyatini muvofiqlashtirish va nazorat qilish Bosh vazir oʻrinbosari Sh.M. Gʻaniyev zimmasiga yuklansin. Hududlar nomi Jami reja boʻyicha, ga Shu jumladan: yerlarni lazerli tekislash, ga tomchilatib sugʻorish, ga shundan yomgʻirlatib sugʻorish, ga shundan diskretli sugʻorish, ga paxta, ga bogʻ, ga tok, ga boshqalar, ga gʻalla, ga sabzavot-poliz, ga ozuqabop ekinlar, ga Qoraqalpogʻiston Respublikasi 17 422 15 418 12 200 1 500 1 300 418 1 904 1 904 100 29 500 Andijon viloyati 19 010 16 824 13 000 2 000 1 300 524 1 986 1 986 200 11 000 Buxoro viloyati 21 839 19 227 13 250 3 100 2 400 477 2 612 2 612 14 900 Jizzax viloyati 21 447 18 981 13 850 3 400 1 500 231 2 266 1 706 260 300 200 10 000 Qashqadaryo viloyati 23 681 20 958 12 800 4 100 3 500 558 2 723 2 400 60 263 12 400 Navoiy viloyati 16 403 14 517 10 700 2 000 1 200 617 1 886 1 730 30 126 11 800 Namangan viloyati 20 544 18 181 11 500 3 700 2 500 481 2 000 2 000 363 10 600 Samarqand viloyati 21 328 18 875 11 800 3 900 2 900 275 2 453 2 453 15 200 Surxondaryo viloyati 19 187 16 980 12 300 2 500 1 800 380 2 207 2 207 15 800 Sirdaryo viloyati 17 736 15 696 12 100 1 900 1 400 296 1 360 1 360 680 19 500 Toshkent viloyati 20 788 18 397 12 200 3 800 2 200 197 2 191 1 200 680 311 200 19 000 Fargʻona viloyati 21 377 18 919 11 100 4 100 3 500 219 2 280 1 442 838 178 17 800 Xorazm viloyati 19 238 17 026 13 200 2 000 1 500 326 2 132 2 000 132 80 30 500 JAMI 260 000 230 000 160 000 38 000 27 000 5 000 28 000 25 000 2 000 1 000 2 000 218 000 I. Joriy etilganda sarflangan xarajatlarning bir qismini qoplash uchun subsidiyalar ajratiladigan suvni tejaydigan sugʻorish texnologiyalari: a) tomchilatib sugʻorish — qishloq xoʻjaligi ekinlarini parvarishlashda oʻsimlikning ildizi yonidagi zonaga uning ehtiyojiga mos miqdordagi suvni yetkazib beradigan sugʻorish usuli; b) yomgʻirlatib sugʻorish — qishloq xoʻjaligi ekinlarini sugʻorishning tuproq va oʻsimliklar sathi ustiga imkon boricha tabiiy yomgʻirlatishni imitatsiya qiluvchi sepish tarzida suv yetkazib beradigan usuli, xususan: keng qamrovli yomgʻirlatib sugʻorish tizimi (keyingi oʻrinlarda — keng qamrovli sugʻorish tizimi) — aylanma yoki frontal harakatlanuvchi agregatlar yordamida suv yetkazib beradigan yomgʻirlatib sugʻorish tizimi; “sprinkler” tizimi — statsionar kalta purkovchi uskunalar yordamida suv yetkazib beradigan yomgʻirlatib sugʻorish tizimi; mobil yomgʻirlatib sugʻorish tizimi (keyingi oʻrinlarda — mobil sugʻorish tizimi) — koʻchma tirkama va baraban tipidagi agregat yordamida ekinlarni yomgʻirlatib sugʻorish tizimi; v) yerni lazerli uskuna bilan jihozlangan tekislagichlar yordamida tekislagan tarzda diskret sugʻorish usuli (keyingi oʻrinlarda — diskretli sugʻorish) — lazerli uskuna bilan jihozlangan tekislagichlar yordamida tekislangan maydonlarda ekinlarni egiluvchan quvurlar yordamida suvni tanaffuslar bilan bergan holda sugʻorish usuli. II. Suvni tejaydigan sugʻorish tizimlari tarkibiy qismlarining taʼriflari: Hovuz-tindirgich — oqar suv tarkibidagi loyqa-oqiziqlarni ushlab qolish (suvni tindirish) hamda sugʻorish uchun zarur boʻladigan suv zaxirasini saqlash uchun moʻljallangan inshoot. Nasos stansiyasi — suvni manbadan ekinlarni sugʻorish uchun zarur miqdor va kerakli bosimda yetkazib berishga moʻljallangan, elektr energiyasi, suyuq yonilgʻi yoki boshqa muqobil energiya yordamida ishlaydigan qurilma. Filtrlash stansiyasi — sugʻorishda foydalaniladigan suvning tarkibidagi yirik va mayda zarralarni suvni tejaydigan sugʻorish texnologiyasi talabi darajasida tozalashga moʻljallangan qurilma. Bosh (magistral) quvur — kerakli miqdordagi suvni tizim nasos qurilmasidan olib tarqatuvchi quvurlarga yetkazib berish uchun moʻljallangan yer osti yoki ustida yotqiziladigan quvurlar. Tarqatuvchi quvur — suvni bosh quvurdan olib tomizgʻichli sugʻorish shlanglariga yetkazib va taqsimlab berish uchun yoki qator orasiga suvni tarqatishga xizmat qiluvchi yer osti yoki ustida yotqiziladigan quvurlar. Tomizgʻichli sugʻorish shlanglari — ekinlar qatorlari oralariga yotqiziladigan va belgilangan meʼyordagi suvni oʻsimlik ildiz tizimiga yetkazib berish uchun moʻljallangan tomizgichli shlanglar. Tizimning avtomatlashtirilgan boshqaruvi — suvni tejaydigan sugʻorish tizimlarini ishlatishda inson omilini kamaytirish orqali oʻsimliklarga suv va mineral oʻgʻitni eng samarali miqdorlarda avtomatlashtirilgan usulda yetkazishga moʻljallangan uskuna va dasturiy taʼminot majmuasi. Tomizgʻichli shlang tarqatuvchi va yigʻishtiruvchi uskuna — bir mavsumli ekin qatorlari oralariga yotqiziladigan tomchilatib sugʻorish tizimi shlang (lenta)larini tarqatishda va mavsum oxirida yigʻishtirib olishda foydalaniladigan qurilma majmuasi. Suv hisoblagich — sugʻorishda foydalaniladigan suvning avtomatik tarzda hisobini yurituvchi qurilma. III. Subsidiyalar miqdorlari: 1. Suvni tejaydigan sugʻorish texnologiyalarni joriy etish xarajatlarining bir qismini qoplash uchun ajratiladigan subsidiyaning miqdori uning bazaviy hisoblash miqdorini sifatlilik darajasi asosida belgilanadigan koeffitsiyentga koʻpaytirish orqali aniqlanadi. 2. Subsidiyalarning bazaviy hisoblash miqdorlari tizim joriy etilgan ekin maydonining har bir gektari uchun quyidagicha belgilanadi: ming soʻmSuv tejovchi sugʻorish tizimi turi*****PaxtaDonli ekinlarSabzavot ekinlari va kartoshkaPoliz ekinlariOzuqabop, moyli, dukkakli ekinlar va dorivor oʻsimliklarMevali ekinlarUzumSholiTomchilatib sugʻorish8 000*8 0008 0001 3002 500***6 0008 0008 000****Keng qamrovli va mobil sugʻorish tizimix8 000**8 000x2 500***xx8 000****“Sprinkler” tizimix8 000**8 000x2 500***xx8 000****Diskretli sugʻorish4 0004 000xxxxxX 3. Suvni tejaydigan sugʻorish tizimlarining sifatlilik darajasini belgilovchi koeffitsiyent 3.1 — 3.3 jadvallarning “JAMI” satridagi koʻrsatkich asosida belgilanadi: T/r Tizimning tarkibiy qismlari va sifat koʻrsatkichlari Koʻrsatkich 1. Hovuz-tindirgich * 1.1. beton yoki temir-beton qoplamali 0,15 1.2. geomembrana qoplamali (qalinligi ≥1 mm) 0,1 1.3. bir mavsumli plyonka bilan qoplangan 0,05 1.4. tuproq oʻzanli (qoplamasiz) 0,02 2. Nasos stansiyasi 0,15 3. Filtrlash qurilmasi * 3.1. gidrotsiklonli, tozalanishi avtomatlashtirilgan qumli, diskli yoki setkali filtr va oʻgʻit berish moslamasi 0,35 3.2. diskli yoki setkali, tozalanishi avtomatlashtirilgan qumli filtr va oʻgʻit berish moslamasi 0,25 3.3. gidrotsiklonli, diskli yoki setkali filtr va oʻgʻit berish moslamasi 0,15 4. Bosh (magistral) quvurlar * 4.1. qalin devorli (qalinligi >5,3 mm yoki bosimga chidamliligi >6,0 atmosfera) 0,3 4.2. oʻrtacha qalin devorli (qalinligi 3,4 — 5,2 mm yoki bosimga chidamliligi 4,0 — 5,9 atmosfera) 0,25 4.3. yupqa devorli (qalinligi 2,7 — 3,3 mm gacha yoki bosimga chidamliligi 2,5 — 3,9 atmosfera) 0,2 5. Tarqatuvchi quvurlar (mevali ekinlar va uzumdan tashqari) * 5.1. qalin devorli (qalinligi >2,7 mm yoki bosimga chidamliligi >2,4 atmosfera) 0,3 5.2. oʻrtacha qalin devorli (qalinligi 1,4 — 2,6 mm yoki bosimga chidamliligi 1,9 — 2,4 atmosfera) 0,25 5.3. yupqa devorli (qalinligi 0,75 — 1,3 mm yoki bosimga chidamliligi 1,2 — 1,8 atmosfera) 0,2 6. Tarqatuvchi quvurlar (mevali ekinlar va uzum uchun) * 6.1. qalin devorli (qalinligi ≥3,1 mm) 0,25 6.2. oʻrtacha qalin devorli (qalinligi 2,8 — 3,1 mm) 0,2 6.3. yupqa devorli (qalinligi 0,75 — 2,7 mm) 0,15 7. Tomizgʻichli sugʻorish shlanglari (mevali ekinlar va uzumdan tashqari) * 7.1. qalin devorli (qalinligi ≥0,3 mm) 0,4 7.2. oʻrtacha qalin devorli (qalinligi 0,15 — 0,29 mm) 0,35 7.3. yupqa devorli (qalinligi ≤0,14 mm) 0,3 7.4. tuproqosti sugʻorishga moʻljallangan shlanglar 0,5 8. Tomizgichli sugʻorish shlanglari (mevali ekinlar va uzum uchun) * 8.1. qalin devorli (qalinligi >0,7 mm) 0,4 8.2. oʻrta devorli (qalinligi 0,3 — 0,7 mm) 0,35 8.3. yupqa devorli (qalinligi <0,3 mm) 0,3 9. Tizimning avtomatlashtirilgan boshqaruvi 0,15 10. Tomizgʻichli shlang tarqatuvchi va yigʻishtiruvchi uskuna 0,05 11. Suv hisoblagich 0,1 JAMI ** T/r Tizimning tarkibiy qismlari va sifat koʻrsatkichlari Koʻrsatkich 1. Hovuz-tindirgich * 1.1. beton yoki temir-beton qoplamali 0,15 1.2. geomembrana qoplamali (qalinligi ≥ 1 mm) 0,1 1.3. bir mavsumli plyonka bilan qoplangan 0,05 1.4. tuproq oʻzanli 0,02 2. Nasos stansiyasi 0,15 3. Filtrlash qurilmasi * 3.1. gidrotsiklonli, tozalanishi avtomatlashtirilgan qumli, diskli yoki setkali filtr va oʻgʻit berish moslamasi 0,35 3.2. diskli yoki setkali, tozalanishi avtomatlashtirilgan qumli filtr va oʻgʻit berish moslamasi 0,25 3.3. gidrotsiklonli, diskli yoki setkali filtr va oʻgʻit berish moslamasi 0,15 4. Suv tarqatuvchi tizimlar * 4.1. keng qamrovli sugʻorish tizimi 0,8 4.2. “sprinkler” tizimi 0,8 4.3. mobil sugʻorish tizimi 0,7 5. Tizimning avtomatlashtirilgan boshqaruvi 0,15 6. Suv hisoblagich 0,1 JAMI ** T/r Tizimning tarkibiy qismlari va sifat koʻrsatkichlari Koʻrsatkich 1. Nasos stansiyasi 0,2 2. Bosh (magistral) quvurlar * 2.1. qalin devorli (≥2 mm) bir qavatli 0,35 2.2. qalin devorli (≥2 mm) ikki qavatli 0,5 2.3. oʻrtacha qalin devorli (1-2 mm) bir qavatli 0,3 2.4. oʻrtacha qalin devorli (1-2 mm) ikki qavatli 0,45 2.5. yupqa devorli (≤1 mm) bir qavatli 0,25 2.6. yupqa devorli (≤1 mm) ikki qavatli 0,4 3. Tarqatuvchi quvurlar * 3.1. qalin devorli (≥0,3 mm) 0,5 3.2. yupqa devorli (<0,3 mm) 0,45 4. Tizimning avtomatlashtirilgan boshqaruvi 0,15 5. Suv hisoblagich 0,1 JAMI ** 1. Oʻzbekiston Respublikasi Prezidentining 2020-yil 11-dekabrdagi “Qishloq xoʻjaligida suvni tejaydigan texnologiyalarni joriy etishni yanada jadal tashkil etish chora-tadbirlari toʻgʻrisida”gi PQ-4919-son qaroriga 2 va 3-ilovalar oʻz kuchini yoʻqotgan deb hisoblansin. 2. Oʻzbekiston Respublikasi Prezidentining 2021-yil 24-fevraldagi “Oʻzbekiston Respublikasida suv resurslarini boshqarish va irrigatsiya sektorini rivojlantirishning 2021 — 2023-yillarga moʻljallangan strategiyasini tasdiqlash toʻgʻrisida”gi PQ-5005-son qarorining 6-bandidagi “2021” raqami “2022” raqami bilan almashtirilsin. 3. Oʻzbekiston Respublikasi Prezidentining 2021-yil 6-apreldagi “Oʻzbekiston Respublikasi Suv xoʻjaligi vazirligi faoliyatini yanada takomillashtirish chora-tadbirlari toʻgʻrisida”gi PQ-5055-son qarorida: a) 2-ilovada: “Ichki audit xizmati 2” blokidagi “2” raqami “3” raqami bilan almashtirilsin; izohdagi “82” raqami “83” raqami bilan almashtirilsin; b) 3-ilovada: “Qurilish va taʼmirlash ishlarini tashkil qilish boʻlimi 2” blokidan keyin “Ichki audit guruhi 1” bloki bilan toʻldirilsin; izohdagi “21” raqami “22” raqami bilan almashtirilsin; v) 4-ilovada: “Qurilish va taʼmirlash ishlarini tashkil qilish boʻlimi 2” blokidan keyin “Ichki audit guruhi 1” bloki bilan toʻldirilsin; izohdagi “219”, “19” va “16” raqamlari tegishincha “231”, “20” va “17” raqamlari bilan almashtirilsin.